সামাজিক সচেতনতা সৃষ্টির মাধ্যমে আত্মহত্যা কমিয়ে আনা সম্ভব। মনোরোগ বিশেষজ্ঞদের মতে, আত্মহত্যার প্রবণতা রয়েছে এমন মানুষকে যদি চিহ্নিত করা যায়, তাহলে সিদ্ধান্ত নেওয়ার আগে কথা বলার সুযোগ পেলে সেই পথ থেকে তার ফিরে আসার যথেষ্ট সম্ভাবনা থাকে। তাদের মতে, বাংলাদেশে আত্মহত্যা প্রতিরোধে অসংখ্য হটলাইন চালু করা জরুরি। ইতোমধ্যে বাংলাদেশে ব্যক্তি পর্যায়ে ‘কান পেতে রই’ নামে এ ধরনের একটি হেল্প লাইন চালু হয়েছে। যারা মানসিক বিষাদগ্রস্তদের সঙ্গে কথা বলে তাদের সমস্যা সমাধানের নানা পথ বলে দেয়। সংস্থাটির সঙ্গে যোগাযোগের নম্বর- ০১৭৭৯-৫৫৪৩৯১, ০১৭৭৯-৫৫৪৩৯২, ০১৬৮৮-৭০৯৯৬৫, ০১৫১৭-৯৬৯১৫০।